Њемачка има двије конкурентске традиције националних боја, црну—црвену—златну и црну—бијелу—црвену, које су одиграле важну улогу у савременој историји Њемачке. Црна—црвена—златна тробојка први пут се појавили у Кнежевини Реус-Грац основаној 1778, постала је истакнута током Револуције 1848. године. Кракотрајна Франкфуртска народна скупштина предложила је тробојку за заставу уједињене и демократске Њемачке као уставне монархије. Оснивањем краткотрајне Вајмарске републике послије Првог свјетског рата, тробојка је усвојена као национална застава Њемачке. Шеснаест година послије Другог свјетског рата, тробојка је поново озваничена као застава Западне и Источне Њемачке. Обје заставе су биле идентичне све до 1959, када је застави Источне Њемачке придодан грб. Од уједињења 3. октобра 1990, црно—црвено—златна тробојка постала је застава уједињене Савезне Републике Њемачке.